Apstiprināts ar

Latvijas Zinātnes padomes

Datums skatāms laika zīmogā.

rīkojumu Nr. 1-13/60

**Latvijas Zinātnes padomes Vadlīnijas par Fundamentālo un lietišķo pētījumu projektu un Valsts pētījumu programmu projektu netiešo izmaksu uzskaiti**

1. Vadlīnijas izstrādātas vienotas izpratnes veicināšanai par netiešo izmaksu uzskaiti Fundamentālo un lietišķo pētījumu projektos (turpmāk – FLPP) un Valsts pētījumu programmu (turpmāk – VPP) projektos (turpmāk – projekts), kas apstiprināti attiecīgās projektu iesniegumu atlases konkursu ietvaros, nosakot minimālās prasības, kas ietveramas institūcijas, kura īsteno FLPP un VPP projektus (turpmāk – projekta īstenotājs), iekšējā kārtībā.
2. Vadlīnijas izstrādātas saskaņā ar:
   1. Ministru kabineta 2017.gada 12.decembra noteikumiem Nr.725 “Fundamentālo un lietišķo pētījumu projektu izvērtēšanas un finansējuma administrēšanas kārtība“ (turpmāk – noteikumi Nr.725; <https://likumi.lv/ta/id/295784-fundamentalo-un-lietisko-petijumu-projektu-izvertesanas-un-finansejuma-administresanas-kartiba> );
   2. Ministru kabineta 2018.gada 4.septembra noteikumiem Nr.560 “Valsts pētījumu programmu projektu īstenošanas kārtība“ (turpmāk – noteikumi Nr.560; <https://likumi.lv/ta/id/301438-valsts-petijumu-programmu-projektu-istenosanas-kartiba> );
   3. attiecīgo projektu konkursu nolikumiem (turpmāk – konkursa nolikums);
   4. ES fondu “Metodiku par netiešo izmaksu vienotās likmes piemērošanu projekta izmaksu atzīšanā 2014.-2020.gada plānošanas periodā” regulējumu un skaidrojumiem (turpmāk – metodika; <https://www.esfondi.lv/upload/00-vadlinijas/4.3.-metodika-par-netieso-izmaksu-vienotas-likmes-piemerosanu.pdf>).
3. Projektu netiešo izmaksu vienotās likmes:
   1. FLPP konkursos līdz 2022.gadam netiešo izmaksu vienotā likme 10% no attiecināmajām projekta tiešajām izmaksām (netiešās izmaksas = tiešās attiecināmās izmaksas x 10%);
   2. FLPP konkursos no 2022.gada netiešo izmaksu vienotā likme 15% no attiecināmajām projektu tiešajām personāla izmaksām (netiešās izmaksas = tiešās personāla attiecināmās izmaksas x 15%);
   3. VPP netiešo izmaksu vienotā likme 25% no attiecināmajām projekta tiešajām izmaksām. (netiešās izmaksas = tiešās attiecināmās izmaksas x 25%).
4. Projekta īstenotājs projekta netiešo izmaksu grāmatvedības uzskaiti nodrošina saskaņā ar iestādes iekšējo politiku grāmatvedības jomā un normatīvajiem aktiem. Netiešo izmaksu uzskaites kārtību var izstrādāt kā atsevišķu dokumentu vai kā Finanšu vadības un grāmatvedības politikas dokumenta sadaļu.

5. Netiešo izmaksu uzskaites kārtībā jāietver vismaz šāda informācija:

5.1. kādas izmaksas tiek uzskatītas par netiešajām izmaksām (te var pievienot nosacījumus atbilstoši noteikumos Nr.725, noteikumos Nr.560, metodikai vai konkursa nolikumos ietvertajām prasībām);

5.2. kā netiešās izmaksas tiek attiecinātas uz projektu;

5.3. kā netiešās izmaksas tiek nodalītas no tiešajām izmaksām grāmatvedības uzskaitē (kādi grāmatvedības rīki vai metodes to nodrošina).

Direktore L.Muižniece

I.Kārkliņa, 67227153